Enpleguarekiko konpromisoa indartuz doa Beasaingo Udala

Udaletik garrantzia berezia emango diogu langabetuen kontratazioari eta zentzu honetan, 2013an 4 langile kontratatu ziren. Langile hauek udaleko brigadarekin batera ari dira lanean 2013ko azarotik eta apirilaren erdialdera arte jarraituko dute lanean.

Aurten ere bide honetatik jarraituko dugu, enpleguarekiko konpromisoa berretsi nahi dugu eta ahal dugun neurrian, lanpostuak sortzeko ahalegina egingo du Udalak.

Zentzu honetan, Beasainen maiatzean martxan jarriko den TAO zerbitzurako bi langile kontratatuko ditu TAO sistema kudeatzeaz arduratuko den Gertek enpresak. Bi langile hauen hautaketa prozesua martxan da dagoeneko.

Bestalde, Beasaingo Udal Euskaltegian sor daitezkeen euskara irakasle beharrak betetzeko lan-poltsa osatzeko prozesua ere jarri du martxan Udalak. Lehiaketa honen oinarriak [www.beasain.org](http://www.beasain.org) webgunean daude argitaratuta eta eskaerak aurkezteko epea apirilaren 3an bukatuko da.

ENPLEGUA BULTZATZEKO PROGRAMAREN HELBURUA

Aurrerantzean ere, bide berdinetik jarraituko du Beasaingo Udalak eta oraingo honetan, 3 lanpostu hornitzeko prozesua jarri du martxan, Gipuzkoako Foru Aldundiaren laguntza programari esker.

Udalak kudeatzen dituen ekintza batzuk gune publikoetan aurrera eramatea, Olaran pabilioian garbiketa eta hezetasunak kentzeko lanak egitea eta Beasain-Arriaran oinezko ibilbidea egokitzea izango dira lanpostu hauetako egitekoak.

KONTRATATUKO DIREN LANGILEAK ETA IRAUPENA

3 lanpostu betetzeko kontratazioak egingo ditu Udalak eta 5 hilabetetako iraupena izango dute, lanaldi osoan:

* Lehen mailako bi ofizial igeltsero.
* Peoi bat.

LANPOSTUETARAKO BETEBEHARRAK

Lanpostu hauetarako eskatzen diren betebeharrak ondorengo dira:

* Langabezian egotea eta Euskal Enplegu Zerbitzuan langabetu gisa izena emanda izatea.
* Beasaingo herrian erroldatuta egotea 2013ko urtarrilak bata baino lehen.
* Eskaintzen diren lanpostuen mailari dagozkien ezagupenak egiaztatzea.
* B motako gidatzeko baimena
* 1. mailako Ofizial lanpostura aurkeztutakoek ondorengo ikastaroa egina dutela egiaztatu beharko dute: Egitekoak betetzeko Gaikuntzaren oinarrizko 50 orduko ikastaroa.
* Lanpostuei dagokien Euskarazko hizkuntza gaitasuna izatea:
* Lehen mailako ofiziala: 2. Hizkuntza Eskakizuna
* Peoia: 1. Hizkuntza Eskakizuna.

Euskararen egiaztagiria, ondorengo moduan egingo da:

1. MAILAKO HIZKUNTZA ESKAKIZUNA:
2. IVAPeko Titulua edo baliokidea (HABE: 1. maila, Osakidetza: 1. maila, Hizkuntza Eskola Ofiziala: 3. maila)
3. 2008-04-16a baino beranduago eta gaien %50a edo gehiagorekin DBHko Ikasketak euskaraz amaitu izan direneko ikastetxeko ziurtagiria.
4. MAILAKO HIZKUNTZA ESKAKIZUNA:

a) IVAPeko Titulua edo baliokidea (HABE: 2. maila, Osakidetza: 2. maila, Hizkuntza Eskola Ofiziala: 4. maila, Ertzaintza: 1. maila, Hezkuntza: 1. maila)

b) 2008-04-16a baino beranduago eta gaien %50a edo gehiagorekin Batxilergoko Ikasketak euskaraz amaitu izan direneko ikastetxeko ziurtagiria.

Euskararen egiaztagiria egiaztatzen ez dutenek, euskarako proba bat gainditu beharko dute.

ORDAINSARIAK

* Lehen mailako ofiziala: 1.875,10€ gordinak hileko.
* Peoia: 1.483,51€ gordinak hileko.

Lanpostu hauetan interesatuta daudenak, Beasaingo Udaleko erregistroan lanpostu hauetarako eskuragarri dagoen eredua aurkeztu beharko dute. Eredu ofizial hau, Udaleko web orrian ([www.beasain.net](http://www.beasain.net)) edota Herritarren Harrera Bulegoan jaso ahal izango da.

Behar den bezala betetako eskabidearekin ondorengo dokumentazioa aurkeztu beharko da:

* NAren fotokopia.
* Lan bizitza.
* Hizkuntza eskakizunaren egiaztagiriaren fotokopia.
* 1. Mailako ofizial lanposturako, ondorengo ikastaroa egina duela egiaztatu beharko da: Egitekoak betetzeko gaikuntzaren oinarrizko ikastaroa (50 ordukoa).

Dokumentazio gehigarria ere eskatu ahal izango da.

Eskaerak aurkezteko epea atzo hasi zen eta apirilaren 4ra arte luzatuko da. Apirilaren 4an 13:30ak arte aurkeztu ahal izango dira eskaerak.

LEHENTASUNEZKO IRIZPIDEAK ETA PUNTUAZIOEN IRIZPIDEAK

* Langabezian egotea (gehienez 40 puntu).
	+ Hautapen data aurreko hamabi hilabeteen barruan langabezia laguntza edo prestazioa amaitu izana. 10 puntu arte, 0.8333 puntu hilean.
	+ Azkeneko lan harremana enplegu eskaintzaren data aurreko bi urteetan amaitu izana. 10 puntu arte, 0,4166 puntu hileko.
	+ Langabezia laguntzarik edo prestaziorik ez jasotzea. 10 puntu arte, 0,8333 puntu hileko.
	+ Diru sarrerak bermatzeko errentaren edo diru sarrerak bermatzeko laguntzaren jasotzailea izatea. 10 puntu arte, errenta hau jasotzen den hilabete bakoitzetik 0,8333.
* Eskainitako lanpostuari egokitzen zaizkion ezagupenak edo lan trebetasunarekin zerikusia duten irizpideak: gehienez 35 puntu, honako hastapenarekin:
	+ Ona: 35 puntu (hautatuko den lanpostuaren mailan eskarmentua izatea 3 urte baino gehiago).
	+ Ertaina: 20 puntu (hautatuko den lanpostuaren mailan eskarmentua izatea 2 urte baino gehiago).
	+ Baxua: 5 puntu (hautatuko den lanpostuaren mailan eskarmentua izatea urte bat baino gehiago).
* Ardurapean menpekotasuna duten pertsona gehiago edukitzea, eta familia errentako ratio txikiagoa izatea. Gehienez 10 puntu, honako hastapenarekin:
	+ 4 pertsona edo gehiago eta 45.000 euro baino familia errenta baxuagoa: 10 puntu.
	+ 3 pertsona eta 35.000 euro baino familia errenta baxuagoa: 8 puntu.
	+ 2 pertsona eta 25.000 euro baino familia errenta baxuagoa: 6 puntu.
	+ Pertsona bat eta 20.000 euro baino familia errenta baxuagoa: 4 puntu.
	+ Besteak: 2 puntu.
* Emakumezkoa izatea: 3 puntu.
* Hogeita hamabost urte baino gutxiago edo berrogeita bost urte baino gehiago izatea: 5 puntu.
* Minusbaliotasuna izatea, baino arriskuen ebaluaketa eta osasunaren zaintzaren arabera, lanpostuaren zereginak egiteko eragotziko ez diona: 7 puntu.

Beasainen, 2014ko martxoaren 25ean